Felhívás



III. 
Vetélkedő középiskolásoknak
A Vetélkedő helyszíne
A Sapientia EMTE Sepsiszentgyörgyi Tanulmányi Központja, Csíki utca 50. szám/Fidelitas Hotel Konferenciaterme, Sepsiszentgyörgy, Gólya utca 14. szám.
A Vetélkedő időpontja
2019. november 20. 10.00 óra.
A Vetélkedő célja és tartalma
A Sapientia EMTE Kertészmérnöki Tanszéke felvállalja, immár harmadik alkalommal,  hogy érdekes és vonzó módon segítse a középiskolás hallgatókat, hogy további ismereteket szerezzenek azokról a tudományterületekről, amelyek szerepelnek a középiskolai tantervekben, illetve hasznosítható tudást kínálnak jelenünk mindennapjaiban.
Az idei Vetélkedő témája szorosan kapcsolódik az ökológiai gazdálkodáshoz. Az Ökológiai Gazdálkodási Mozgalmak Nemzetközi Szövetsége (IFOAM) meghatározása szerint az ökológiai gazdálkodás a talajok és az élővilág épségének, valamint az emberek egészségének megőrzését célzó termelési rendszer. Természetes folyamatokon alapul és kerüli a káros hatású anyagok alkalmazását, fenntartható és környezettudatos. Az ökológiai gazdálkodás ötvözi a hagyományt, a tudományos kutatást és az innovációt. Így törekszik a környezet megóvására és – a társadalmi, gazdasági szempontokat is figyelembe véve – az egészséges életformát elősegítő mezőgazdaság és élelmiszeripar megteremtésére. 
Az ökológiai gazdálkodást a mi régiónkon belül értelmezve Barabási Albert László szavait is érdemes megfontolni: „Ennek a régiónak nagyon sok alternatív jövője lehetséges. (...) Adott egy mezőgazdasági, táj- és hagyományrendszer, amely bizonyos szinten érintetlen maradt. (...) Az igazi kihívás az, hogy ezt fent tudjuk-e tartani, avagy beolvadunk a globalizációba (...) Székelyföldet egy nagyon erős másság jellemzi, itt életben van egyfajta diverzitás, ami óriási élményt tud nyújtani, hogyha ezt megfelelő módon tudjuk csomagolni.” 

1. Első rész

A Vetélkedőre egy Bemutató elkészítésével kell jelentkezni, amelynek témája: Innovatív környezettudatos gazdálkodás – FarmUp (start-up mintájára).
Ennek keretében egy olyan innovatív ötlet kidolgozását és részletes bemutatását várjuk, amely szorosan kapcsolódik a fenntartható/környezettudatos gazdálkodáshoz Székelyföld régiójában. A versenyzőknek részletesen ki kell dolgozniuk a következő alpontokat, amelyeket a zsűri majd pontoz az előadás során:

a) A környezettudatos gazdálkodás (Farm-up) ötlet nevét/címét

b) A környezettudatos gazdálkodás (Farm-up) ötletének pontos, részletes leírását
c) Az innováció mibenlétének pontos, részletes leírását
d) A Farm-up alkalmazhatóságának kifejtését
e) A Farm-up várható hatásának/impaktjának bemutatását
A Bemutató követelményei:

A Bemutató megtartásában mindhárom csapattag részt kell vegyen. Öt percet kapnak a csapatok, hogy bemutassák ötletüket. Amennyiben túllépik a megadott időt, a Zsűri minden túllépett 30 másodpercért 5 pontot von le a végső pontszámból. 

A Zsűri a következő szempontok szerint pontoz:

Eredetiség: max. 10 pont

Kreativitás: max. 10 pont

Bemutató tartalma: max. 10 pont

Bemutató nyelvi, előadói stílusa: max. 10 pont

Alkalmazkodás a kiírt témához: max. 10 pont

2. Második rész

A Vetélkedő második része több témakört ölel fel, amelyekre a csapatoknak készülniük kell, az előre meghatározott könyvészet
 alapján. A témakörök biogazdálkodás, biológia, kémia, földrajz, művelődéstörténet, Sapientia egyetemismeret és angol nyelv területeit fedik. A Vetélkedő során minden témakörből kérdéseket kapnak – nyitott vagy három válaszlehetőséggel ellátott zárt kérdéseket. A feladatokat a Versenybizottság állítja össze. A Vetélkedő interdiszciplináris, a megjelölt témakörök összefüggnek egymással. A résztvevő csapatok önállóan készülnek fel a Vetélkedőre, szaktanáraik tanácsokkal, segítséggel láthatják el őket.
Ugyanakkor a tanulók tudomást szerezhetnek az a Sapientia Egyetem különböző szakjairól, tangibilis közelségbe kerülnek vele. A Vetélkedő legfontosabb célja, hogy tudásfejlesztő legyen, érdekes, vonzó tartalommal várja a versenyezni vágyókat.
A Vetélkedő mentora dr. Nyárádi Imre-István, adjunktus, a Sapientia EMTE Marosvásárhelyi Karának dékánhelyettese és a Sepsiszentgyörgyi Tanulmányi Központjának igazgatója; szervező-koordinátora dr. Biró Enikő, adjunktus, a Sapientia EMTE oktatója.
A vetélkedővel kapcsolatos szakmai döntéseket a Versenybizottság hozza, amely a Sapientia EMTE oktatóiból tevődik össze.
A jelentkezés módja

A vetélkedőre 3 fős középiskolás csapatok jelentkezhetnek. Egy iskola két csapatot nevezhet be. A csapatokon belül kívánatos, de nem kötelező, hogy különböző évfolyamokhoz tartozó diákok legyenek.
A vetélkedőre az alábbi módokon lehet benevezni:

1. A jelentkezési lap elküldésével. E-mail cím: biro.eniko@ms.sapientia.ro
2. Személyesen, a Sapientia EMTE Sepsiszentgyörgyi Tanulmányi Központjában, Pâtiu Szilvia titkárnőnél, vagy dr. Biró Enikő adjunktusnál. Cím: Sepsiszentgyörgy, Csíki utca  50., I. Emelet, 102-es iroda.
A csapatok benevezését 2019. október 30-ig kell közölni, a Felhíváshoz csatolt jelentkezési űrlap kitöltésével. 

A jelentkezés és a részvétel ingyenes.

A Vetélkedő lebonyolítása

A Vetélkedőre 2019. november  20-án kerül sor a már megjelölt helyszínen, 10.00 órai kezdettel. A Vetélkedő időtartama körülbelül 3 - 3,5 óra. 
A csapatok érkezéskor felmásolják a prezentációkat egy rendelkezésükre bocsátott laptopra az őket fogadó egyetemi hallgatók segítségével. 

A csapatok fogadását követően köszöntjük a résztvevőket. 
A csapatok bemutatkozásával kezdődik a Vetélkedő, amely három részből áll. A Vetélkedő kezdetén minden csapat a már vázolt témáról maximum 5 perces bemutatót tart, Power Point prezentáció formájában, amelyre a csapatok előzőleg már felkészültek. A digitális bemutatóhoz szükséges informatikai hátteret a Sapientia EMTE biztosítja. Ezalatt a Sapientia oktatóiból és hallgatóiból álló zsűri folyamatosan pontozza a csapatokat. Ezt követően rövid szünetet tartunk, majd a Vetélkedő feladatainak megoldása következik, izgalmas kvíz
 formájában. A feladatok megoldását minden feltett kérdés után közöljük a csapatokkal, a megszerzett pontok felkerülnek az eredménytáblára, így a verseny alakulása folyamatosan követhető.
A Vetélkedő harmadik, és egyben záró része egy kreatív, gyakorlati feladat megoldása lesz, amely a csapatok angol tudását teszi próbára. 
A harmadik szakasz lezajlása és a megoldások értékelése után rövid szünet következik, végül a díjazásra kerül sor.
Díjazás
A díjakat (pénzjutalmat és tárgyi ajándékokat) közvetlenül a Vetélkedő után, a Sapientia Sepsiszentgyörgyi Tanulmányi Központjában adjuk át. Az első három csapat jutalmazásán túl meglepetés-jutalmak is várnak a csapatokra.
A Vetélkedőt teljes mértékben a Sapientia EMTE szervezi. A Vetélkedő versenyrészei nyilvánosak.
Minden versenyzőt, tanáraikat, minden érdeklődőt szeretettel várunk!
Sepsiszentgyörgy,






Szervező-koordinátor,
2019.10.10.







dr. Biró Enikő, adjunktus

Jelentkezési űrlap

Iskola neve:

Iskola címe:

A vetélkedőre jelentkező csapat neve:

A csapat tagjai:

Név/Évfolyam/Osztály:

Név/Évfolyam/Osztály:

Név/Évfolyam/Osztály:

Kapcsolattartó/kísérő tanár:

Név/ Telefonszám/ E-mail cím:

A jelentkezési űrlapot az alábbi címre kell küldeni: biro.eniko@ms.sapientia.ro
� A könyvészetet a Felhívással együtt küldjük ki az iskolákhoz, azonban a csapatok jelentkezése után a kapcsolattartó személy e-mail címére elektronikus formában vagy link formájában is újra elküldjük.


� A kvíz feladatai kreatív, biológia-földrajz-kémia-művelődéstörténet-Sapientia egyetemismeret területeiről összegyűjtött, alapvető tudást igénylő kérdések lesznek.

